प्रकाशक :- 
राम लाल कपूर ट्स्ट 

श्री रामलाल कपूर ट्रस्ट ग्रन्थमाला सं+-४२ 


॥ ओ३म्‌ ॥ 


वर्णोच्चारण-शिक्षा 
पाणिनि-मुनि-प्रणीता 
श्रीमददयानन्दसरस्वतीस्वामिकृत-व्याख्या-सहिता 
[ पं» युधिष्ठिर मीमांसक जन्मशती संस्करण ] 
प्रकाशक :- 
रामलाल कपूर टूस्ट 
ग्रा० रेवली, पो० ई० सी० मुरथल 


जिला- सोनीपत-३९ 


दशम वार भाद्रपद २०६६ वि० मूल्यूलः 
४००० अगस्त सन्‌ २००९ ४.०० 


प्रकाशकीय 

सम्प्रति पाणिनीय शिक्षा के नाम से दो ग्रन्थ- श्लोकात्मक एवं 
सूत्रात्मक - उपलब्ध होते हैं। श्लोकात्मक पाणिनीय शिक्षा के दो पाठ प्रसिद्ध 
हैं- पहला लघुपाठ जिसमें पैंतीस श्लोक हैं और याजुष पाठ कहा जाता है; 
दूसरा बृहत्‌ पाठ जिसमें साठ श्लोक हैं और आर्च पाठ कहा जाता है। 
सूत्रात्मक॒ पाणिनीय शिक्षा के भी लघु और बृहत्‌ पाठ उपलब्ध होते हैं। 
लघुपाठ की खोज और उद्धार का श्रेय ऋषि दयानन्द सरस्वती को है। बृहत्‌ 
पाठ स्वर्गीय पं» युधिष्ठिर मीमांसक के प्रयास से १९५३ में प्रकाश में आया। 

ऋषि दयानन्द सरस्वती को पाणिनीय-शिक्षा-सूत्रों का एक जीर्ण 
हस्तलेख विक्रमी संवत्‌ १९३६ के मध्य में प्रयाग के एक ब्राह्मण के घर 
से उपलब्ध हुआ। उन्होंने इस ग्रन्थ का सम्पादन किया और महाभाष्य 
आदि के वचनों के साथ समन्वित करके आर्य-भाषा में अनुवाद करके 
“वर्णोच्चारण-शिक्षा' के नाम से वैदिक यन्त्रालय से विक्रमी संवत्‌ 
१९३६ के अन्त में प्रकाशित कराया। ऋषि दयानन्द को उपलब्ध 
हस्तलेख खण्डित और कुछ अव्यवस्थित था। वैदिक यन्त्रालय का भी 
वह आरम्भिक काल था। इसलिए ग्रन्थ में अनेक अशुद्धियाँ रह गईं। 
अष्टम प्रकरण के २६-२७ सूत्र भी त्रुटित रह गये। कालान्तर में म० म० 
पं» युधिष्ठिर मीमांसक ने 'शिक्षा-सूत्राणि' नामक एक लघुग्रन्थ प्रकाशित 
किया, जिसमें आपिशलि, पाणिनि और चन्द्रगोमी के शिक्षा-सूत्रों का 
संग्रह है। शिक्षा-सूत्राणि ग्रन्थ में पाणिनीय शिक्षा-सूत्रों के लघु और 
बृहत्‌ दोनों पाठ संगृहीत किये गये हैं। 

रामलाल कपूर ट्रस्ट ने ऋषि दयानन्द सरस्वती कृत ' वर्णोच्चारण- 
शिक्षा' ग्रन्थ कई वर्ष पूर्व प्रकाशित किया था। उसका आधार वैदिक 
यन्त्रालय अजमेर से विः सं* १९८५ में प्रकाशित ११वाँ संस्करण था। 
प्रथम संस्करण की अशुद्धियाँ ११वें संस्करण में भी ज्यों की त्यों थीं। 
अनावश्यक विवाद के परिहारर्थ ट्रस्ट ने भी ११वें संस्करण का 
अनुकरण किया था। यह संस्करण पूर्ववत्‌ छापा गया है। 
१ मार्च २००५ विजयपाल विद्यावारिधि 


# ओउम्‌ # 


भूमिका 


मुझको इस पुस्तक का प्रकाशन करना आवश्यक विदित इसलिए 
हुआ है कि आजकल देवनागरी वर्णों के उच्चारण में बहुधा जो-जो 
गड़बड़ हुई है, उस-उस को छोड़कर यथायोग्य वर्णों का उच्चारण मनुष्य 
करें। जैसे 'ज्ञा' इसमें जू+जू+आ ये तीन अक्षर मिले हैं। इनका उच्चारण 
भी जकार, जकार और आकार ही का होना चाहिये। किन्तु ऐसा न हो 
कि जैसे दाक्षिणात्य लोग, अर्थात्‌ द्राविड़, तैलड़, कारणाटक और 
महाराष्ट्र दुनान; गुजराती लोग ग्यान; और पञ्च गौड़ न्‍्यान ऐसा अशुद्ध 
उच्चारण अन्ध-परम्परा से वेदादिशास्त्रों के पाठ में भी करते हैं। ऐसे ही 
पज्च गौड़ प्राय: ष के स्थान में स का, और कोई-कोई ख का, और य 
के स्थान में ज का उच्चारण करते हैं। वैसे ही बज्ञाली लोग ष और स 
के स्थान में भी श का उच्चारण किया करते हैं। यह अन्ध-परम्परा नष्ट 
होकर शुद्धोच्चारण की परम्परा होनी योग्य है। 

और जैसे पाणिनिकृत शिक्षा में तिरसठ अक्षर वर्णमाला में माने हैं, 
उनकी गणना पूरी करने के लिये कई लोगों ने (कुं खुं गुं घु) इन चार 
को यम मानकर तिरसठ अक्षर पूरे किये हैं। भला यहाँ विचारना चाहिये 
कि जब पूर्वोक्त यम हैं तो (चुं छु जुं झुं टुं ठुं) इत्यादि यम क्‍यों न हों? 
और जो कोई कहे कि (पलिक्क्नी, चख्ख्नतु:, जग्ग्मि:, जघ्घ्नु:) इत्यादि 
में (क ख ग्‌ घू) ये वर्ण यम कहाते, और प्रातिशाख्य में भी प्रसिद्ध हैं, 
तो क्‍या इस बात को वे नहीं जानते कि वे वर्णान्तर कभी नहीं हो सकते, 


क्योंकि वे तो कवर्ग में पढ़े ही हैं। 

तथा अपाणिनीय शिक्षा को पाणिनिकृत मानके पाठ 'किया करते, 
और उसको वेदाह्ड में गिनते हैं। क्या वे इतना भी नहीं जानते कि- “अथ 
शिक्षां प्रवक्ष्यामि पाणिनीयं मतं यथा ', अर्थ- ' मैं जैसा पाणिनि मुनि 
की शिक्षा का मत है, ठैसी शिक्षा करूँगा।' इससे स्पष्ट विदित होता है 
कि यह ग्रन्थ पाणिनि मुनि का बनाया नहीं, किन्तु किसी दूसरे ने बनाया 
है। ऐसे-ऐसे भ्रमों की निवृत्ति के लिये बड़े परिश्रम से 'पाणिनिमुनिकृत 
शिक्षा' का पुस्तक प्राप्त कर, उन सूत्रों की सुगम भाषा में व्याख्या 
करके वर्णोच्चारण विद्या की शुद्ध प्रसिद्धि करता हूँ कि मनुष्यों को थोड़े 
ही परिश्रम से वर्णोच्चारणविद्या की प्राप्ति शीघ्र हो जावे। 

इस ग्रन्थ में जो-जो बड़े अक्षरों में पाठ है, वह-वह पाणिनिमुनि 
कृत, और मध्यम अक्षरों में अष्टाध्यायी और महाभाष्य का पाठ, 
और जो-जो छोटे अक्षरों में छपा है, वह मेरा बनाया है। ऐसा सर्वत्र 
समझना चाहिये।। 


॥इति भूमिका समाप्ता।। 


ह० दयानन्द सरस्वती (काशी) 


# ओशम्‌ ब्रह्मात्मने नम:# 
अथ वर्णोच्चारण-शिक्षा 


( प्रश्न )- वर्ण वा अक्षर किनको कहते हैं ? 
१- ( उत्तर )- अक्षर नक्षरं विद्यादश्नोतेर्वा सरो5क्षरम। 
वर्ण बाहु: पूर्वसूत्रे किमर्थमुपदिश्यते॥ 
महाभाष्य अ० १। पा० १। आ> ५॥ 
मनुष्य (अक्षर नक्षरम्‌) जो सर्वत्र व्याप्त, जिनका कभी नाश नहीं 
होता, (वर्ण वाहु: पूर्वसूत्रे) अथवा जिनको पूर्वसूत्र' में वर्ण और अक्षर 
कहते हैं, (विद्यात्‌) उनको प्रयत्न से जानें। 
( प्रश्न )- किसलिये इनका उपदेश किया जाता है ? 
२- ( उत्तर )- वर्णज्ञानं वाग्विषयो यत्र च॒ ब्रह्म वर्त्तते। 
तदर्थमिष्टबुद्धयर्थ लघ्वर्थ चोपदिश्यते॥ 
सो5यमक्षरसमाम्नायो वाक्समाम्नाय: पुष्पित: फलितश्चन्द्रतारक- 
बत्‌ प्रतिमण्डितो वेदितव्यो ब्रह्मराशि: सर्ववेदपुण्यफलावाप्तिश्चास्य 
ज्ञाने भवति॥ महाभाष्य आ> १। पा० १। आ० २॥ 
मनुष्य (यत्र) जिसमें (ब्रह्म च) शब्दब्रह्म वेद और परब्रह्म को 
प्राप्त हों, (वाग्विषय:) और वे जो वाणी का विषय, अर्थात्‌ (वर्णज्ञानम्‌) 
वर्णों का यथार्थ विज्ञान है, उसको जान सकें, (तदर्थम्‌) इस इष्ट बुद्धि 
अर्थात्‌ वर्णों का यथार्थ अभीष्ट ज्ञान और स्वल्प, प्रयत्न से महालाभ को 
१. अष्टाध्यायी के अइ उ ण्‌ आदि सूत्रों के व्याख्यान में यह कारिका है। 
व्याकरण की अपेक्षा में शिक्षा पूर्वसूत्र, और उसमें भी “तमक्षरं०' इसकी अपेक्षा में 
पूर्व “आकाशवायु०' इस सूत्र में वर्ण का व्याख्यान है। 





४ वर्णोच्चारण-शिक्षा 


प्राप्त होने के लिये अक्षरों का अभ्यास उच्चारण की रीति प्रसिद्ध की 
जाती है। सो यह अक्षरों का अच्छे प्रकार कथन 'वाक्समाम्नाय' है। 
अर्थात्‌ अपने शब्दरूपी पुष्पफलों से युक्त, चन्द्र और ताराओं के समान 
सुशोभित आकाश में स्थित (राशि:) शब्दों का समुदाय ब्रह्मगशि जानने 
योग्य है। और इसके यथार्थज्ञान में सम्पूर्ण वेदों का फल प्राप्त होता है। 
इसमें वर्णों के ठीक-ठीक उच्चारण से सुनने में प्रीति और भ्रम की 
निवृत्ति होती है। इसलिये यह वर्णोच्चारण-विद्या अवश्य जाननी चाहिये। 
( प्रश्न )- वर्णों का रूप कैसे प्रकट होता है ? 
३- (उत्तर )- आकाशवायुप्रभव: शरीरात्समुच्चरन्‌ वक्त्रमुपैति 
नाद:। स्थानान्तरेषु प्रविभज्यमानो वर्णत्वमागच्छति य: स शब्द:॥१॥ 
आकाश और वायु के संयोग से उत्पन्न होने वाला, नाभि के नीचे 
से ऊपर उठता हुआ, जो मुख को प्राप्त होता है, उसको 'नाद' कहते हैं। 
वह कण्ठ आदि स्थानों में विभाग को प्राप्त हुआ वर्णभाव को प्राप्त होता 
है, उसको 'शब्द' कहते हैं। मे 
४- आत्मा बुद्धयया समेत्यर्थान्‌ मनो युडःक्ते विवक्षया। 
मन: कायाग्निमाहन्ति स प्रेरयति मारुतम्‌॥ 
मारुतस्तूरसि चरन्मन्द॑ जनयति स्वरम्‌॥ 
जीवात्मा बुद्धि से अर्थों की संगति करके कहने की इच्छा से मन 
को युक्त करता, विद्युत्रूप जाठराग्नि को ताड़ता, वह वायु को प्रेरणा 
करता, और वायु उरःस्थान में विचरता हुआ मन्द स्वर को उत्पन्न करता है। 
( प्रश्न ) शब्द का स्वरूप कैसा है ? किस फल को प्राप्त करता, 
और किन पुष्पों से सेवित है ? 


वर्णोच्चारण-शिक्षा ५ 

५- ( उत्तर )- तमक्षरं ब्रह्म परं पवित्र गुहाशयं सम्यगुशन्ति विप्रा:। 

स श्रेयसा चाभ्युदयेन चैव सम्यक्‌ प्रयुक्त: पुरुष युनक्ति॥२॥ 

(विप्रा:) विद्वान्‌ू लोग (तमू) उस आकाश-वायु-प्रतिपादित 
(अक्षरम्‌) नाशरहित, (गुहाशयम्‌) विद्यासुशिक्षासहित बुद्धि में स्थित, 
(परम) अत्युत्तम (पवित्रम्‌) शुद्ध (ब्रह्म) शब्दशशि की (सम्यक्‌) 
अच्छे प्रकार (उशन्ति) प्राप्ति की कामना करते हैं। और (स एव) वही 
(सम्यक्‌ प्रयुक्त:) अच्छे प्रकार प्रयोग किया हुआ शब्द (अभ्युदयन) 
शरीर, आत्मा, मन (च) और स्वसम्बन्धियों के लिये इस संसार के सब 
सुख, तथा ( श्रेयसा) विद्यादि शुभ गुणों के योग (च) और मुक्ति-सुख 
से (पुरुषम्‌) मनुष्य को (युनक्ति) युक्त कर देता है। इसलिये इस 
वर्णोच्चारण की श्रेष्ठ शिक्षा से शब्द के विज्ञान में सब लोग प्रयत्न करें। 

शब्द का लक्षण 

६- श्रोत्रोपलब्धिबुद्धिनिग्राह्म: प्रयेगेणाभिज्वलित आकाशदेश: 
शब्द:॥ महाभाष्य अ> १। पा० १। सू० २। आ० २॥ 

यह 'अ इ उ ण्‌! सूत्र की व्याख्या में लिखा है कि ( श्रोत्रोप- 
लब्धि:) जिसका कान इन्द्रिय से ज्ञान, (बुद्धिनिग्रह्मा:) और बुद्धि से 
निरन्तर ग्रहण, (प्रयोगेणाभिज्वलित:) जो उच्चारण से प्रकाशित होता, 
तथा (आकाशदेश:) जिसके निवास का स्थान आकाश है, (शब्द:) 
वह “शब्द” कहाता है। 

( प्रश्न )- वर्णमाला में कितने वर्ण हैं ? 
७- (उत्तर )- त्रिषष्टि: ॥३॥ 

तिरसठ हैं। और वे अकारादि वर्णों में विभक्त हैं। जैसे- 

अकारादि स्वरों का स्वरूप 





















कवर्ग- क ख गघ ड। 
( अवर्ग- च छ जझ ज। 

ञआ टवर्ग- टठ डढ ण। 

ई. | इ३ तवर्ग- त थ द ध ना 

ऊ। 38 पवर्ग- प फ ब भम। 

5 जिओ ऊष्म-श ष स ह। 

० लछ३े 

ए | ए३ | : विसर्जनीय छः हस्व 

ऐ | ऐ३ | >< जिहामूलीय < दीर्ष 

ओ |ओ३ | >उपत्ानीयें अनुनासिक चिह्न, और 

हक व्ठ यह अक्षर 
औ| अनुस्वार 










उक्त वर्णों में अवर्ग के वर्ण अकार आदि 'स्वर', कवर्ग 
आदि वर्गों के वर्ण 'व्यज्जन' कहाते हैं। स्वर वर्ण शब्दों में शुद्धस्वरूप 
से भी रहते, और व्यज्जनों के साथ में मात्रारूप में भी आते हैं। मात्रारूप 
स्वरों में जब व्यज्जन मिलाये जाते हैं, तब प्रत्येक व्यज्जन बारह प्रकार 
से कहा जाता है। उसका स्वरूप और संयोगचक्र (जिससे कि व्यज्जन 
का परस्पर सम्बन्ध विदित होता है) आगे लिखते हैं- 
बारह अक्षरों का स्वरूप 


कक क क्‌ के ॥ क्‌ ! कक 
अ|आ|इ|ई|उ|ऊ | [ऐ।ओ|ओऔ| अं|अः 
ता ऐ 
क का|ि|की|[कु| कू | के| कै| को कौक|कः 

जैसे यह ककार का स्वरों के साथ मेल करके स्वरूप दिखलाया 
है, वैसे ही खकारादि वर्णों का स्वरों के साथ मेल और स्वरूप का 
विज्ञान बुद्धि से पढ़ने-पढ़ाने वालों को लिख-लिखाकर ठीक-ठीक 
करना चाहिये। 
संयोगचक्रम्‌ 


के व आता कान, कु जल के कि कट के हि व ज_ व 
क्‌ च्‌ू अ- क्व[हू यू अ-हा क्‌ ऋ- कृक्‌ ष्‌ अ- क्ष 
क्‌रअ- क्राहव्‌ अ- ह्ृ|क्‌ छ- कल शू यू अश्य 


स्वरों का लक्षण 
८- स्वयं राजन्त इति स्वरा:॥ 
महाभाष्य। अ० १। पा० २। सू० २९। आ» १॥ 
जिनके उच्चारण में दूसरे वर्णों के सहाय की अपेक्षा न हो, वे 
*स्वर' कहाते हैं। 














स्वरों की संज्ञा 
९- ऊकालो3ज्झूस्वदीर्घप्लुत:॥ अ० १। पा० २। सू० २७॥ 
स्वरों की हस्व दीर्घ और प्लुत भेद से तीन संज्ञा हैं। इनके 
उच्चारण समय का लक्षण यह है कि जितने समय में अडगुष्ठ के मूल 
की नाड़ी की गति एक वार होती है उतने समय में हस्व, उससे दूने काल 
में दीर्घ, और उसके तिगुने काल में प्लुत का उच्चारण करना चाहिये। 
और स्वरों के उदात्तादि भी गुण हैं- 
१०- उच्चैरुदात्त:॥ १।२२९॥ 
ऊर्ध्वध्वनि से उदात्त। और- 
११- नीचैरनुदात्त:॥ १।२।३०॥॥ 

नीचे स्वर से अनुदात्त बोला जाता है। 
१२- समाहारः स्वरितः॥ १।२।३१॥ 
उदात्त और अनुदात्त स्वरों को मिलाकर बोलना “स्वरित' कहाता है। 
१३- हस्वं लघु॥ १।४।॥१०॥ 
हस्व स्वर की 'लघु' संज्ञा। और- 
२४- संयोगे गुरु॥ १।४॥११॥ 
जो दो वा अधिक व्यज्जनों का संयोग परे हो, तो पूर्व हस्व अच्‌ 
की 'गुरु' संज्ञा होती है। जैसे (विप्र:) यहाँ वकार में इकार की गुरु संज्ञा 
है, क्योंकि इसके परे पकार और रेफ का संयोग है। 
१५- दीर्घ च॥ १।४॥१२॥ 
और दीर्घ की भी 'गुरु' संज्ञा है। 
१६- हलोड5नन्तरा: संयोग:॥ १।१।७॥ 
अनन्तर अर्थात्‌ अचों का जो व्यवधान उससे रहित हलों की 
'संयोग' संज्ञा है। 
व्यज्जन का लक्षण 
१७- अन्वग्भवति व्यज्जनमिति॥ 
महाभाष्य। आ> १। पा० २। सू० २९। आ० १॥ 
जिनका उच्चारण विना स्वर के नहीं हो सकता, वे '“व्यञ्जन' 
कहाते हैं। 
उच्चारण करने वालों के गुण 
१८- माधुप््यमक्षरव्यक्ति: पदच्छेदस्तु सुस्वर:। 
धैर्य लयसमर्थ च षडेते पाठका गुणा:॥ 
(माधुर्यम्‌) वर्णों के उच्चारण में मधुरता, (अक्षरव्यक्ति:) भिन्न-भिन्न 
अक्षर, (पदच्छेद:) पृथक्‌-पृथक्‌ पद, (तु) और (सुस्वर:) सुन्दर 

ध्वनि, (घैर्यम्‌) धीरता, (च) और (लयसमर्थम्‌) विराम तथा सार्थकता, 
और जैसा हस्व दीर्घ प्लुत उदात्त अनुदात्त स्वरित स्वर, स्पर्श आदि आभ्यन्तर 
और विवारादि बाह्य प्रयल से अपने-अपने स्थानों में वर्णा का उच्चारण करना, 
तथा सत्यभाषणादि भी वर्णों के उच्चारण करने वालों के गुण हैं। 
स्वरों के उच्चारण में दोष 
१९- ग्रस्तं निरस्तमविलम्बितं निर्हतमंबूकृतं ध्मातमथो विकम्पितम्‌। 
सन्दष्टमेणीकृतमर्द्धक॑ द्वुतं विकीर्णमेता: स्वरदोषभादना:॥ 
महाभाष्य। आ> १। पा० १। आ> १॥ 
(ग्रस्तम्‌) जैसे किसी वस्तु को मुख से पकड़कर बोलना, (निरस्तम्‌) 
जैसे किसी वस्तु को मुख से ग्रहण करके फैंक देना, (अविलम्बितम्‌) 
जिसका उच्चारण पृथक्‌-पृथक्‌ करना चाहिये उसको वर्णान्तर में मिलाके 
बोलना, (निर्हतम्‌) जैसे किसी को धक्का देना, (अम्बूकृतम्‌) जैसे मुख 
में जल भरके बोलना, (ध्मातम्‌) जैसे रुई को धुनना, वा लोहार की 
भाठी के समान उच्चारण करना, (विकम्पितम्‌) जैसे कम्प करके 
बोलना, (सन्दष्टम्‌ू) जैसे किसी वस्तु को दाँतों से काटते हुये बोलना, 
(एणीकृतम्‌) जैसे हरिण कूदके चलते हैं, वैसे ऊपर-नीचे ध्वनि से 
बोलना, (अर्द्धम्‌) जितने समय में जिस वर्ण का उच्चारण करना 
चाहिये उसके आधे समय में बोलना, (द्रुतम्‌) त्वगा से बोलना, (विकीर्णम्‌) 
जैसे कोई वस्तु बिखर जाये वैसा उच्चारण करना, ये सब दोष स्वरों के 
उच्चारण करनेहारों के हैं। 
२०- अतो5न्‍्ये व्यज्जनदोषा:। शश षघष इति मा भूत्‌। 
'पलाश: पलाष इति मा भूत्‌। मज्चको मज्जक इति मा भूत्‌॥ 
महाभाष्य। ० १। पा० १। आ> १॥ 
व्यज्जनों के उच्चारण में भी दोषों को छोड़कर बोलना चाहिये। 

जैसे- (शश:) इन तालव्य शकारों के उच्चारण में (षष इति मा भूत्‌) 
मूर्द्धन्य घकारों का उच्चारण करना, (पलाश: पलाष:) यहाँ भी पूर्ववत्‌ 
जानना। (मञ्चक:) कोई इस च के स्थान में (मज्जक:) ज का 
उच्चारण करे, इत्यादि व्यज्जनों के उच्चारण करनेहारों के दोष कहाते हैं। 
इसलिये जिस-जिस अक्षर का जो-जो स्थान प्रयतत और उच्चारण का 
क्रम है, वैसा ही उस-उस का उच्चारण करना योग्य है। 
( प्रश्न )- इस ग्रन्थ में कितने प्रकरण हें ? 
२१- ( उत्तर )- स्थानमिदं करणमिदं प्रयत्ल एषो द्विधाउनिल:। 
स्थान पीडयति वृत्तिकार: प्रक्रम एघो5थ नाभितलातू॥४॥ 
स्थान, करण, आभ्यन्तर प्रयत्न, बाह्य प्रयत्न, स्थान में वायु का 
ताड़न, वृत्तिकार, प्रक्रम और नाभि के अधोभाग से वायु का उत्थान, ये 
आठ (८) प्रकरण क्रम से इस ग्रन्थ में हैं। 


अथ प्रथमं प्रकरणम्‌ 
२२- अकुहविसर्जनीया: कण्ठ्या:॥५॥ 

अ आ अ३, कु अर्थात्‌ क ख ग घ ड़, ह और : विसर्जनीय इन 
वर्णों का कण्ठ स्थान है। अर्थात्‌ जो जिह्ला का मूल कण्ठ का अग्रभाग 
काकल्क के नीचे देश है, उस कण्ठ स्थान से इनका शुद्ध उच्चारण होता है। 

२३- हविसर्जनीयावुरस्यावेकेषाम्‌॥६॥ 

कई एक आचार्यों का ऐसा मत है कि हकार और : विसर्जनीय 
का उच्चारण उरःस्थान अर्थात्‌ कण्ठ के नीचे और स्तनों के ऊपर स्थान 
से करना चाहिये। 

२४८- जिह्मामूलीयो जिह्य:॥७॥ 
और वे ऐसा भी मानते हैं कि जिसलिये जीभ के मूल से >< इस 

जिह्ामूलीय का उच्चारण होता है, इसलिये यह जिह्मामूलीय कहाता है। 
२५- कवर्ग ऋवर्णश्च जिह्य:॥८॥ 

तथा उनका यह भी मत है कि जिस कारण कवर्ग और ऋवर्ण 
अर्थात्‌ हस्व दीर्घ और प्लुत का जिह्ामूल भी स्थान है, इससे इनको 
जिह्मा की जड़ में से बोलना अशुद्ध नहीं। 

२६- सर्वमुखस्थानमवर्णमित्येके॥९॥ 

जिसलिए अवर्ण का उच्चारण सब मुख में करना शुद्ध है, इस 

लिये कोई आचार्य अवर्ण को सर्वमुखस्थान वाला कहते हैं। 
२७- कण्ठ्यान्‌ आस्यमात्रानित्येके॥१०॥ 

तथा कोई एक आचार्यों का मत ऐसा भी है कि जिन-जिन वर्णों का 

कण्ठ स्थान है, उन सबका उच्चारण मुखमात्र में होना भी अशुद्ध नहीं। 
२८- इचुयशास्तालव्या:॥११॥ 

जो इ ईइ३, चु अर्थात च छ जझ ज, य और श हैं, इनका तालु 
स्थान अर्थात्‌ दाँतों के ऊपर से उच्चारण करना चाहिये। जैसे च के 
उच्चारण में जिस स्थान में जैसी जीभ की क्रिया करनी पड़ती है, वैसे 
शकार का उच्चारण करना योग्य है। 

२९- ऋदुरषा मूर्धन्या:॥१२॥ 

ऋ ऋ ऋ३, (टु-) टठ ड ढ ण, र और ष का उच्चारण मूर्द्ध 
स्थान अर्थात्‌ तालु के ऊपर से करना चाहिये। जैसी क्रिया ट के 
उच्चारण में की जाती है, वैसे ही ष के उच्चारण में करनी उचित है। 

३०- रेफो दन्तमूलीय एकेषाम्‌॥१३॥ 

कई एक आचार्यों का मत ऐसा है कि र का उच्चारण दाँत के 

मूल से भी करना योग्य हे। 
३१- दन्तमूलस्तु तवर्ग:॥१४॥ 

वैसे ही कई आचार्यों के मत में तबर्ग अर्थात्‌ अर्थात्‌त थ द ध 
और न का उच्चारण दन्तमूल से भी करना अच्छा है। 
३२- छलतुलसा दन्त्या:॥१५॥ 
ल ल३, तु अर्थात्त थ द ध न, ल और स इन वर्णों का दन्त- 
स्थान अर्थात्‌ दाँतों में जिहा लगाके उच्चारण करना है। 
३३- वकारो दन्‍त्यौष्ठय:॥१६॥ 
व का उच्चारण दाँत और ओष्ठ से होना चाहिये। 
३४- सृक्किणीस्थानमेकेषाम्‌॥१७॥ 
कई एक आचार्यों के मत में वकार को सृक्किणी स्थान से 
बोलना चाहिये। जो दाँत और ओष्ठ के बीच में स्थान है, उसे 'सृक्किणी ' 
कहते हैं। 
३५- उपूषध्मानीया ओष्ठ्या:॥१८॥ 
उ ऊ उ३, (पु) पफ ब भ म और ५ इस उपध्मानीय को 
ओष्ठ स्थान से उच्चारण करना शुद्ध है। 
३६- अनुस्वारयमा नासिक्या:॥१९॥ 
व को छोड़के [६ ७७] और अनुस्वार को नासिका से बोलना 
शुद्ध है। 
३७- कण्ठ्यनासिक्यमनुस्वारमेके॥२०॥ 
कण्ठ और नासिका स्थान वाले डकार को कोई आचार्य अनुस्वार 
के समान केवल नासिकास्थानी कहते हैं। 
३८- यमाश्च नासिक्यजिह्मामूलीया एकेषाम्‌॥२१॥ 
कई एक आचार्य्यों के मत से यम अर्थात्‌ ७ ९” ये भी नासिका 
और जिह्ामूल स्थान बाले हैं। 
३९- एदैतौ कण्ठ्यतालव्यौ॥२२॥ 

ए ऐ कण्ठ और तालु से बोलने योग्य हैं। 
४०- ओदौतौ कण्ठ्यौष्ठ्यौ॥२३॥ 
ओ औ को कण्ठ और ओष्ठ से बोलना शुद्ध है। 
४१- डम-जञणनमा: स्वस्थाननासिकास्थाना:॥२४॥ 
डकारादि पाँचों वर्णों को स्व-स्व स्थान और नासिका स्थान से 
बोलना चाहिये। 
४२- द्वे द्वे वर्णे सन्ध्यक्षराणामारम्भके भवत इति॥२५॥ 
सन्ध्यक्षर अर्थात्‌ जो ए, ऐे, ओ, औ हैं, इन में दो-दो वर्ण मिले 
होते हैं। जैसे (अ, आ, से इ, ई) मिलके ए, (अ, आ से ए, ऐ) मिलके 
ऐ, (अ, आ से उ, ऊ) मिलके ओ, (अ, आ से ओ, औ) मिलके औ हो 
जाते हैं। जैसे एकार के आदि में अकार का कण्ठ और अन्त में इकार का 
तालु स्थान है, इसी प्रकार ओकार में प्रथम कण्ठ और दूसरा ओष्ठ स्थान है। 
४३- सरेफ ऋवर्ण:॥२६॥ 
जो रेफ के सहित ऋवर्ण है, उसको मूर्ड्धा स्थान में बोलना चाहिये॥ 
॥ इति प्रथम प्रकरणम्‌ ॥ 


अथ द्वितीयं प्रकरणम्‌ 
अब स्थानों के कहने के पश्चात्‌ दूसरे प्रकरण का आरम्भ करते 
हैं। इसमें जैसी-जैसी क्रिया से जिस-जिस वर्ण का उच्चारण करना होता 
है, उस-उस का वर्णन है। परन्तु यहाँ इतना अवश्य समझना है कि सब 
वर्णों के उच्चारण में जिह्मा मुख्य साधन है, क्योंकि उसके विना किसी 
वर्ण का उच्चारण कभी नहीं हो सकता। 
४४- जिह्नयतालव्यमूर्द्धन्यदन्त्यानां जिह्ा करणम्‌॥१॥ 

जिनका जिह्नामूल, तालु, मूर्द्ध और दन्त स्थान है, उनके उच्चारण 
में जिह्ला मुख्य साधन है। क्योंकि जिस-जिस वर्ण का जो-जो स्थान कहा 
है, उस-उस में जिह्ला लगाने ही से उनका ज्यों का त्यों उच्चारण होता है। 
यह सामान्य सूत्र है। इसका विशेष विधान आगे कहते हैं- 
४५- जिह्नामूलेन जिह्यानां तद्येषामभ्यासम्‌॥२॥ 
जिन वर्णों का जिहामूल अभ्यास अर्थात्‌ उच्चारण स्थान है, उन 
जिह्मामूलीय वर्णों का जिह्मामूल से स्पर्श करके उच्चारण करना चाहिये।' 
४६- जिद्दोपाग्रेण मूर्द्धन्यानाम्‌॥३॥ 
जिन वर्णों का मूर्द्धा स्थान कहा है, उनका उच्चारण जिह्मा के 
ऊपरले अग्रभाग से मूर्द्धा को स्पर्श करके करना चाहिये। 
४७- जिलद्ाग्राध: करणं वा॥४॥ 
इनके उच्चारण में दूसरा पक्ष यह भी है कि जिह्ाग्र के अधोभाग 
से मूर्द्धा को स्पर्श करके उच्चारण करना चाहिये। 
४८- जिह्ाग्रेण दन्त्यानाम्‌॥५॥ 
जिन वर्णों का दन्त स्थान कहा है, उनका उच्चारण जिह्मा के 
अग्रभाग से दाँतों को स्पर्श करके ही करना चाहिये। 
४९- इत्येतदन्त: करणम्‌॥६॥ 
इस प्रकार से मुख के भीतर स्थानों में वर्णों की उच्चारणक्रिया 
जाननी चाहिये। 
॥ इति द्वितीयं प्रकरणम्‌ ॥ 


१. इसका अर्थ यह भी हो सकता है कि जिह्मामूलीय वर्णों का जिह्ामूल 
उच्चारण साधन उनके लिये है, जिनको उस प्रकार बोलने का अभ्यास होवे। 

अथ तृतीयं प्रकरणम्‌ 
अब स्थान और करण के कहने के पश्चात्‌ तीसरे प्रकरण का 
आरम्भ किया जाता है। इसमें आभ्यन्तर प्रयत्नों का वर्णन किया है-- 
५०- प्रयत्नो5पि द्विविध:॥१॥ 
प्रयत्न भी दो प्रकार के होते हैं। 
५१- आशभ्यन्तरों बाह्मश्च॥२॥ 
आभ्यन्तर और बाह्य 
५२- आशभ्यन्तरस्तावत्‌॥३॥ 
इन दोनों में से प्रथम आभ्यन्तर प्रयत्न को कहते हैं। 
५३- स्पृष्टकरणा: स्पर्शा:॥४॥ 
ककार से लेकर मकार पर्यन्त पच्चीस (२५) वर्णों का स्पृष्ट 
प्रयत्न है। अर्थात्‌ जिह्ना से स्व-स्व स्थानों में स्पर्श करके इन वर्णों का 
उच्चारण करना शुद्ध है। 
५४- ईषत्स्पृष्टकरणा अन्तस्था:॥५॥ 
थोड़ा स्पर्श करके अन्तस्थ अर्थात्‌ य, र, ल, व का उच्चारण 
करना चाहिये। 
५५- ईंषद्विवृतकरणा ऊष्माण:॥६॥ 
जिसलिये ऊष्म अर्थात्‌ श, ष, स, ह का अपने-अपने स्थान में 
जिह्ना का किज्चित्‌ स्पर्श करके शुद्ध उच्चारण होता है, इसलिये इनका 
ईषद्विवृत प्रयत्न है। 
५६- विवृतकरणा बा॥७॥ 
और इसमें दूसरा पक्ष यह भी है कि स्व-स्व स्थान को जीभ से 
स्पर्श के विना भी इनका उच्चारण करना शुद्ध है। इसलिये श, ष, स, 

ह का विवृत प्रयत्न भी है। 
५७- विवृतकरणा: स्वरा:॥८॥ 
जिसलिये उक्त स्थानों से जीभ को अलग करके स्वरों का 
उच्चारण करना योग्य है, इसलिये इनका विवृत प्रयत्न है। 
५८- संवृतस्त्वकार:॥९॥ 
अकार का संवृत प्रयत्न है। क्योंकि इसका उच्चारण कण्ठ को 
संकोच करके होता है। परन्तु इसका [व्याकरण सम्बन्धी ] कार्य करने के 
समय विवृत प्रयत्न ही होता है। 
५९- इत्येषो5न्त: प्रयत्न:॥१०॥ 
यह आशभ्यन्तर प्रयत्नों का प्रकरण पूरा हुआ। 
॥ इति तृतीयं प्रकरणम्‌ ॥ 


अथ चतुर्थ प्रकरणम्‌ 

६०- अथ बाह्या: प्रयत्ना:॥१॥ 
अब इसके आगे चैथे प्रकरण में वर्णों के बाह्यप्रयतलों का वर्णन करते हैं- 
६१- वर्गाणां प्रथमद्वितीया: शघसविसर्जनीयजिह्ामूलीयोपध्मानीया 
यमौ च॒ प्रथमद्वितीयां विवृतकण्ठा: श्वासा5नुप्रदानाश्चाउघोषा:॥२॥ 
यहाँ वर्ग शब्द से कु, चु, टु, तु, पु इन पाँचों का ग्रहण है। इनके 
दो-दो वर्ण अर्थात्‌ कवर्ग में (क, ख), चवर्ग में (च, छ) , टवर्ग में (ट, 
3), तवर्ग में (त, थ), पवर्ग में (प, फ), ऊष्मों में (श, ष, स), और 
(:) विसर्जनीय, (><) जिह्मामूलीय, (><) उपध्मानीय, (७ ९) ये दो 
यम इन अठारह (१८) वर्णों का (विवृतकण्ठ ) अर्थात्‌ कण्ठ को फैला 

( श्वासानुप्रदान ) उच्चारण के पश्चात्‌ श्वास को युक्त कर और ( अघोष ) 
सूक्ष्म ध्वनि की योजनारूप क्रिया करके इनका उच्चारण करना चाहिये। 
६२- एके अल्पप्राणा इतरे महाप्राणा:॥३॥ 
पाँचों वर्गों के प्रथण तृतीय और पञ्चम अर्थात्‌ (क, ग, ड, च, 
ज, ज, ट, ड, ण, त, द, न, प, ब, म) य, र, ल, व, यम प्रथम तृतीय 
अर्थात्‌ (४७7) इतने सब 'अल्पप्राण' अर्थात्‌ ये थोड़े, और (ख, घ, छ, 
ज छठ, कं, थे घ, फ. में, श, के से हैं, 5 (जो ( 3, (8), (है). 
और अकारादि स्वर ये सब “महाप्राण' अर्थात्‌ अधिक बल से बोले जाते 
हैं। 
६३- वर्गाणां तृतीयचतुर्था अन्तस्था हकारानुस्वारा यमौ चर 
तृतीयचतुर्थों नासिक्याश्च॒ संवृतकण्ठा नादानुप्रदाना घोषवन्तश्च॥४॥ 
पाँचों वर्गों के तीसरे और चौथे वर्ण अर्थात्‌ (ग, घ, ज, झ, ड, 
ढ, द, ध, ब, भ), अन्तस्थ अर्थात्‌ (य, र, ल, व), ह, () अनुस्वार, 
और तीसरे चौथे यम अर्थात्‌ ( 5) सानुनासिक अकारादि स्वर इनका 
(संवृतकण्ठ) प्रयत्ल अर्थात्‌ कण्ठ का संकोच, (नादानुप्रदाना:) इनके 
उच्चारण में अव्यक्त ध्वनि, और (घोषवन्त:) इनका उच्चारण गम्भीर 
शब्द से करना चाहिये। 
६४- यथा तृतीयास्तथा पञ्चमा:॥५॥ 
वर्गों के तृतीय वर्णों के समान पञ्चम वर्ण अर्थात्‌ (ड, ज, ण, न, 
म) के ( संवृतकण्ठ ), ( नादानुप्रदान ) और ( घोष ) प्रयल समझने चाहियें। 
६५- आनुनासिक्यमेषामधिको गुण:॥६॥ 
पूर्वोक्त ड, ज, ण, न, म को मुख से बोले। पश्चात्‌ नासिका से 
बोलना ही इनका आनुनासिक्य गुण अधिक हे। 

६६- शादय ऊष्माण:॥७॥ 
शादि अर्थात्‌ (श, ष, स, ह) की 'ऊष्म' संज्ञा, और ये महाप्राण 
प्रयत्न से बोले जाते हैं। 
६७- सस्थानेन द्वितीया:॥८॥ 
जो पाँचों वर्गों के दूसरे वर्ण अर्थात्‌ (ख, छ, ठ, थ, फ) हैं, वे 
सकार के समान महाप्राण प्रयल से बोलने चाहियें। 
६८- हकारेण चतुर्था:॥९॥ 
वर्गों के चतुर्थ अर्थात्‌ (घ, झ, ढ, ध, भ) इन पाँचों वर्णों का 
हकार के समान महाप्राण प्रयत्न होता है। 
॥ इति चतुर्थ प्रकरणम्‌ ॥ 
च्यदए सयतााछच्छाछ> 


अथ पज्चमं प्रकरणम्‌ 
६९- तत्र स्पर्शयमवर्णकरो वायुरय:पिण्डवत्‌ स्थानमभिपीडयति। 
अन्तस्थवर्णकरो वायुर्दारुपिण्डबद्‌। ऊष्मस्वरवर्णकरो वायुरूर्णापिण्ड 
बद्‌। उक्ता: स्थानकरणप्रयत्ना:॥१॥ 
सब मनुष्यों को उचित है कि जो (स्पर्श) ककार से लेके म 
पर्यन्त (२५) वर्ण और चार यम हैं, इनको प्रकट करने वाले वायु को 
लोहे के गोले के समान स्थान में लगाके, अन्तस्थ वर्णों के बोलने में 
वायु को काष्ठ के गोले के समान स्थान में लगाके, और शादि तथा 
बाईस (२२) स्वरों के उच्चारण में वायु को ऊन के गोले के समान 
स्थान में लगाके बोला करें। इस प्रकार जो स्थान करण और प्रयत्त कह 
चुके हैं, उनका ज्ञान अवश्य करें। 
॥ इति पउ्चमं प्रकरणम्‌ ॥ 

अथ षष्ठं प्रकरणम्‌ 
७०- अवर्णो हस्वदीर्घप्लुतत्वाच्च त्रैस्वर्योपनयेन चानुनासिक्यभेदाच्च 
संख्यातोउष्टादशात्मक:। एवमिवर्णादय:॥१॥ 
अब अकारादि वर्णों के भेद दिखाते हैं- अकार के उदात्त 
अनुदात्त और स्वरित भेद हैं। और जब इन एक-एक के साथ हस्व 
उदात्त, हस्व अनुदात्त, हस्व स्वरित, और इसी प्रकार दीर्घ और प्लुत के 
साथ लगाते हैं, तब अकार के नव भेद हो जाते हैं। और जब ये 
सानुनासिक्य भेदयुक्त होते हैं, तब इन नव-नव के अठारह-अठारह भेद 
होते हैं। इसी प्रकार इकारादि स्वरों में प्रत्येक के अठारह-अठारह भेद 
समझने चाहियें। परन्तु- 
७१- लवर्णस्य दीर्घा न सन्ति॥२॥ 
जिसलिये लकार के दीर्घ-भेद नहीं होते। 
७२- त॑ द्वादशप्रभेदमाच क्षते॥।३॥ 
इसलिये छूकार को बारह (१२) भेद से युक्त कहते हैं। 
७३- यदृच्छाशब्दे अशक्तिजानुकरणे वा यदा दीर्घा: स्युस्तदाउष्टादश- 
प्रभेदं ब्रुवते क्लृूपक इति॥४॥ 
जिन लोगों के मत में यदृच्छा शब्द होते हैं, अथवा जब उनका 
अशक्तिज के अनुकरण में प्रयोग करते हैं, तब छकार को दीर्घ मानके 
उसके भी अठारह (१८) भेद कहते हैं। क्लृपक के इस प्रयोग में होते हैं। 
७४- सन्ध्यक्षराणां हस्वा न सन्ति। तान्यपि द्वादशप्रभेदानि॥५॥ 
जिसलिये सन्ध्यक्षर अर्थात्‌ (ए;ऐ, ओ, औ) इनके हस्व नहीं 
होते, इसलिये इनके भी बारह-बारह भेद होते हैं। 
७५- अत्तस्था ट्विप्रभेदा रेफवर्जिता: सानुनासिका निरनुनासिकाश्च॥६॥ 

और (र) को छोड़कर अन्तस्थ अर्थत्‌ (य, ल, व) ये तीन सानुनासिक यूँ, 
लेँ, वैँ और निरुुनासिक य, ल, व, भेद से दो प्रकार के होते हैं। 
७६- रेफोष्मणां सवर्णा न सन्ति॥9॥ 
जिसलिये (र), और ऊष्म अर्थात्‌ (श, ष, स, ह) का कोई सवर्णी 
नहीं होता, इसलिये इनके परे किसी वर्ण के स्थान में इनका सवर्णी आदेश 
नहीं होता। 
७७- वर्ग्यों वर्ग्येण सवर्ण:॥८॥ 
परन्तु कु, चु, टु, तु, पु इन पाँच वर्ग, और य, ल, व इन तीनों की 
परस्पर सवर्ण संज्ञा मानी जाती है। जैसे ककार का सवर्णी खकार समझा जाता 
है, वैसे समझना चाहिये॥ 
॥ इति षष्ठं प्रकरणम्‌ ॥ 
शिशा 3८ 4०-44 
अथ सप्तमं प्रकरणम्‌ 
७८- इत्येष क्रमो वर्णानाम्‌॥१॥ 
यह पूर्व अकारादि वर्णों का क्रम कहके- 
७९- तत्रैते कौशिकीया: श्लोका:॥२॥ 
षष्ठ प्रकरण के विषय में कोशिक ऋषि के ये श्लोक हैं। उनमें से 
आगे कुछ विशेष विषयक श्लोक लिखते हैं- 
८०- सर्वान्तिष्योगवाहत्वाद्विसर्गादिरिहाष्टक:। 
अकार उच्चारणार्थों व्यज्जनेष्वनुबध्यते॥३॥ 
विना संयोग के प्राप्त होने से यहाँ सब वर्णमाला के अन्त में विसर्ग 
आदि अष्टक (विसर्जनीय, जिहामूलीय, उपध्मानीय, अनुस्वार, चार यम) 
गिना जाता है, और अलग इसकी प्राप्ति होती है। इससे विसर्गादि अष्टक 

*अयोगवाह' कहाता, और वर्णमाला के वर्णों से अलग गिना जाता है। 
वर्णमाला के व्यज्जनों में एक अकार अनुबन्ध किया है, वह उच्चारणमात्र के 
लिये है कि जिससे व्यज्जन का स्पष्ट उच्चारण हो। 
८१-५क>पयो: कपकारौ च तद्वगीयाश्रयत्वत:। 
'पलिक्क्‍्नी चख्ल्नतुजगिग्मर्जष्प्नुरित्यत्र यद्वपु:॥ 
नासिक्येनोक्तं कादीनां त इमेउयमा:। 
तेषामुकार: संस्थानवर्गीयलक्षक:॥ 
>< जिह्मामूलीय और><उपध्मानीय के साथ में जो ककार और पकार 
हैं, वे तद्॒र्गीयाश्रयत्व से हैं, अर्थात्‌ उनका कवर्ग और पवर्ग के परे विधान है। 
इससे उनके साथ में ककार और पकार हैं। पलिक्क्नी आदि प्रयोगों में जो 
(क्‌, खू, ग्‌, घ्‌) इत्याकारक अंश नासिकास्थानीय (न्‌, न्‌ू, म्‌, न्‌) वर्णों से 
अप्रकटित अर्थात्‌ गृहीत नहीं होता है, वह अयम अर्थात्‌ यम नहीं। और 
ककारादि वर्णों का जो उकार आता है, वह संस्थानीय वर्ण अर्थात्‌ उन वर्गों 
के सजातीय वर्णों का लक्षक है। जैसे (कु, चु, ट, तु, पु) इनमें प्रत्येक वर्ण 
के उकार के संयोग से वर्गमात्र का बोध होता है॥ 
॥ इति सप्तमं प्रकरणम्‌ ॥ 
च्यद सादा बड़ 
अधाष्टमं प्रकरणम्‌ 
८२- उक्ता: स्थानकरणप्रयला:॥१॥ 
अब सब वर्णों के स्थान करण और प्रयत्नों को कह चुके हैं। अगले 
प्रकरण में स्थान आदि के लक्षण कहते हैं। 
८३- यत्रस्था वर्णा उपलभ्यन्ते तत्स्थानम्‌॥२॥ 
“स्थान' उसको कहते हैं कि जहाँ से प्रसिद्ध होकर वर्ण सुनने में आते हैं। 

८४- येन निर्व॒त्यते तत्करणम्‌॥३॥ 
स्थानों में जीभ और प्राण के जिस संयोग से वर्णों का उच्चारण 
करना होता है, उसको 'करण' कहते हैं। 
८५- प्रयतनं प्रयल:॥४॥ 
जो वर्णों के उच्चारण में पुरुषार्थ से यथावत्‌ क्रिया करनी होती 
है, वह 'प्रयत्न' कहाता है। 
८६- नाभिप्रदेशात्प्रयलप्रेरित: प्राणो नाम वायुरूश्ध्वमाक्रामन्नुरआदीनां 
स्थानानामन्यतमस्मिन्‌ स्थाने प्रयत्नेन विचार्यते।५॥ 
जो ऊपर को श्वास निकलता है, उसको प्राण कहते हैं। जो आत्मा के 
उच्चारण की इच्छा से विचारपूर्वक नाभि देश से प्रेरणा किया प्राणवायु ऊपर 
को उठता हुआ कण्ठ आदि स्थानों में से किसी स्थान मेँ उत्तम यत्न के साथ 
विचारा जाता है, अर्थात्‌ अकारादि वर्णों के पृथक्‌- पृथक्‌ उच्चारण में वायु 
के संयोग से विचारपूर्वक यथायोग्य क्रिया करनी चाहिये। 
सब मनुष्यों को उचित है कि जिस-जिस प्रकरण में जिस वर्ण के 
उच्चारण के लिये जो-जो बात लिखी है, उसको ठीक-ठीक जानकर 
विद्यार्थियों को जनाके शब्दाक्षरों के प्रयोग ज्यों के त्यों कर प्रशंसित हो 
सदा आनन्द से युक्त रह, और सब विद्यार्थियों को भी वर्णोच्चारण शुद्ध 
कराकर आनन्द में रकखें।। 
।इत्यष्टमं प्रकरणम्‌॥ 
ऋतुरामाड्डचन्द्रे<ब्दे माघमासे सिते दले। 
चतुर्थ्या शनिवारे<यं ग्रन्थ: पूर्ति समागत:॥ 
इति श्रीमत्स्वामिदयानन्द्सरस्वतीप्रणीतव्याख्यासहिता 
पाणिनीयशिक्षासूत्रसंग्रहान्विता वर्णोच्चारण-शिक्षा समाप्ता॥ 

